"Ажьырныҳәамзазы ачымазаҩцәа рхыԥхьаӡара акырӡа еизҳаит, сгәы иаанагоит аԥҟарақәа зынӡа ҳрықәныҟәаӡом, уи ауп ас еиԥш аҭагылазаашьа зыҟоу. Мышкы иалагаӡаны 15-ҩык рҟынӡа иаауеит. Ҳгәы шыбзиамгьы аус ҳуеит, избанзар, аҩны ҳтәар ҳаихәлахоит, аусзуҩцәа маҷуп. Астационар аҿы ҩыџьа ҳауп аус зуа. Сара ачымазҩцәа рацәаҩны избахьеит, аха арҭ зынӡа даҽакуп, ауаа ргәы каҳан иҟоуп, ус иацуп иара. Ахәшә ирзыҟауҵо адагьы урыҿцәажәароуп, рықәшәымшә ҳәатәуп, хәыҷык у-психологзар ауп. Уанрыҿцәажәалак ашьҭахь иаҳа илахҿыхны иҟалозшәа сгәы иабоит", - лҳәеит Џьапуаԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.